Mõni aeg tagasi sõitsime Katriga ratastega Kõrveküla järvekese äärde. Olin selle oma suvekavva võtnud, vaja oli vaid sooja päeva. Olemas.    Ükspäev põrutasime  tšikkidega Tabiverre Saadjärve äärde. Polnud kõige soojem... Ka mitte kõige kuivem, kuna paadisillal lesides saime kohati mõõdukalt järvevesiseks pätakate tõttu, kes sooritasid ennastunustavalt vettehüppeid. Jah, liival päevitades oleksime kuivaks jäänud, aga pole hullu.    The next day oli Valgerandasõit. Telkisime veidi kaugemal kui juulikuu Valgerannaskäigu ajal. Meid oli päris palju. Karin ja Ird olid võtnud kaasa ka oma koera, kes viibis suure osa ajast puuris ning ei osanud haukuda - selline  kutsa : ) Fotoaparaati kahjuks kellelgi kaasas ei olnud. Telgis oli öösel ülikülm, hommikul aga soe ja lämbe, seega tüüpiline telgikas. Virgutuseks tegin Nelele rannaaeroobikat ja õpetasin hiphop-tantsu, vastukaaluks näitas tema fragmente iluvõimlemiskavadest, millega ma otseloomulikult väga graatsiliselt hakkama ei saanud. Päeva peale kogunes randa rahvast, aga ei ühtegi pilve! Meeldejäävaim osa oli ilmselt kaatrisõit merel, jez, that was pretty cool. Saleda joone hoidmise tõestuseks ostsin tagasiteel  Viljandist vaid Kaks jäätist, I mean... oleks saanud ka hullemini minna. Aga tänan, Nele, olid vahva sohver.    Kohe järgmisel päeval sõitsime Nelekesega Tallinna: tema Taani lennukile, mina Viitnalaagri bussile. See oli arvatavasti mu viimane Õpilaste Teadusliku Ühingu laager. Kokkuvõttes oli väga tore. Jagasime Riini ja Jaanaga neljakohalist tuba, kuulasime huviga loenguid, käisime mustikal, saunas ja mõnusasmõnusas järves ning Sagadi mõisas. Tagasiteel Tallinna läks bussil mingi voolik katki, ehkki  see info ei ole üldse oluline.  Õhtul vaatasin filme VAIKNE PULM ja LUCKY MILES - EKSINUD AUSTRAALIAS (mainin, kuna eelmise aasta postituses olen samuti nähtud Tartuffi filmid kirja pannud). Kolmapäeva õhtu kujunes jällegi kahefilmiliseks, nimelt RAHA TEGEMINE ja MOSKVA, BELGIA . Muide, saime Taaviga tasuta Regati jäätist ja kes arvab ära, miks? Kuna samal ajal mängis telgis ansambel nimega Regatt. Vat, kui tore. Neljatunnise kooriproovi tõttu jäi neljapäevane kella seitsmene film nägemata. Täna avaldas üks korraldajatest enne filmi MÖÖDA YANGTZED algust, et justnimelt see, mida ma ei näinud, eksole, "Inglise kirurg", juhib publikuhääletuse põhjal. Kristiina ütles, et seal näitas isegi ajuoperatsiooni ja..... Tegelt ei põe väga.    Homse päeva pühendan Leigole.  21.00 L. VAN BEETHOOVENI SÜMFOONIA NR 9 D-MOLL "OOD RÕÕMULE". Kaastegevad Revalia Kammermeeskoor (dir. Hirvo Surva), Tartu Ülikooli Akadeemiline naiskoor (dir. Triin Koch) ja ETV tütarlastekoor (dir. Aarne Saluveer).  Ahaa, selle Revaliaga oli meil augusti alguses kahe koori laululaager Türil. Polnudki varem Türil käinud.